**PRIJEDLOG!**

Na temelju članka 15. i 19. Zakona o upravljanju državnom imovinom („Narodne novine“, broj 52/18) i članka 16. Statuta Općine Orehovica („Službeni glasnik Međimurske županije“ broj 07/21 i 04/22 ), Općinsko vijeće Općine Orehovica na 24. sjednici održanoj dana 29. studenog 2024. godine, donosi sljedeću

**ODLUKU**

**o donošenju Godišnjeg plana upravljanja imovinom u vlasništvu Općine Orehovica za 2025. godinu**

**Članak 1.**

Donosi se Godišnji plan upravljanja imovinom u vlasništvu Općine Orehovica za 2025. godinu.

Uredbom o obveznom sadržaju Plana upravljanja imovinom u vlasništvu Republike Hrvatske („Narodne novine“ broj 24/14) propisan je obvezni sadržaj Plana upravljanja i podaci koje mora sadržavati.

**Članak 2.**

Godišnjim planom upravljanja iz članka 1., stavak 1. ove Odluke određuje se:

* način upravljanja pojedinim oblicima imovine u vlasništvu Općine Orehovica,
* kratkoročni ciljevi, smjernice i provedbene mjere upravljanja imovinom Općine Orehovica u 2025. godini.

**Članak 3.**

Općinska načelnica Općine Orehovica do 30. rujna tekuće godine podnosi Općinskom vijeću Općine Orehovica Izvješće o provedbi Godišnjeg plana upravljanja imovinom u vlasništvu Općine Orehovica za prethodnu godinu.

**Članak 4.**

Ova odluka stupa na snagu osmog dana od dana objave u „Službenom glasniku Međimurske županije“.

**OPĆINSKO VIJEĆE OPĆINE OREHOVICA**

KLASA:

URBROJ:

Orehovica, 29.11.2024. godine

**PREDSJEDNIK OPĆINSKOG VIJEĆA**

Vedran Kovač

**OBRAZLOŽENJE:**

Općina Orehovica ima zakonsku obvezu, svake godine do 30. studenog donijeti Godišnji plan upravljanja imovinom u vlasništvu Općine Orehovica za sljedeću godinu.

Slijedom navedenog, predlaže se Općinskom Vijeću izglasavanje navedene Odluke.